cyanic-selkie/wikianc huggingface dataset:
Exeggcute
Exeggcutovo ime dolazi od engleskih riječi "egg" = jaje, i "execute" = izvršiti. Njegovo japansko ime igra je riječima "tama" = loptica, i "tamago" = jaje.
Biološke karakteristike
Exeggcute nalikuje roju od šest ružičasto obojenih jaja te svaki od njih ima drukčiji izraz lica. Većina je jaja napuknuta, neka do tačke ispadanja "žumanjka" iz njegove unutrašnjosti.
Iako se Exeggcute smatra jednim Pokemonom, svaki je sastavljen od šest različitih pojedinaca zajednički stvarajući Exeggcuta, iako su svih šestero povezani jedinstvenim moždanim valom. Svaki pojedinac građen je poput jajeta, iako su više povezani sa sjemenkama nego sa jajima. Privlače jedni druge u grupe koristeći se telepatskim signalima koji samo oni mogu primiti te tako stvaraju posebno snažnu energetsku vezu. Zahvaljujući ovoj vezi, Exeggcute ostaje u svojoj uravnoteženoj formaciji. Čak i ako je jedan od njih privremeno odvojen od grupe, ubrzo će se ponovno sastati sa svojim rojem.
Ljuska ovih bića nevjerovatno je izdržljiva. Čak i ako napukne, tajanstveni sadržaj unutar nje neće se proliti. Kaže se da ako se napukline jave u većem broju, znak je njegovoj skoroj evoluciji. Doduše, Exeggcute zahtijeva izlaganje Lisnatom kamenu kako bi katalizirao njihovu evoluciju u Exeggutora.
U videoigrama
U Pokemon Red, Blue, Yellow, FireRed i LeafGreen, Exeggcuta se može pronaći u Safari zoni. U posljednje dvije igre može ga se pronaći i u Šumi bobica. U Pokemon Gold, Silver i Crystal, Exeggcuta se može pronaći samo na jedan način, a taj je tresući stabla koristeći napad Glavom kroz zid (Hedbutt).
Exegcute ima prilično dobre statistike za Elementarnog Pokemona, kao i dobar set tehnika koje uči prirodnim putem. Doduše, Exeggcutov evoluirani oblik, Exeggutor preferira se u borbama zbog povećanih statistika.
U animiranoj seriji
Exeggcute se prvi put pojavio u epizodi 45, gdje je pripadao mađioničaru Melvinu. Exeggcute je nenamjerno hipnotizirao Asha da sluša sve Melvinove naredbe. Melvin koristi Asha kako bi mu uhvatio hrpu Exeggutora, ali kada se oni počnu neprimjereno ponašati, Melvinov Exeggcute evoluira u Exeggutora i prisili Exeggutore da hipnotiziraju jedan drugog, što uzrokuje njihovu opću pomahnitalost i divljanje.
List of Pokémon (102–151) Exeggcute 포켓몬 목록 (101-120) Lista Pokémonów (101-120) Família de Exeggcute
Dolenja Brezovica (Brezovica)
mini|280px|Dolenja Brezovica, uvala Ponikve Dolenja Brezovica je naseljeno mjesto u sastavu općine Brezovica, regija Srednja Slovenija, Slovenija.
Historija
Do teritorijalne reorganizacije u Sloveniji nalazila se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Dolenja Brezovica je imala 51 stanovnika.
OpenBGPD
250p|desno|mini|OpenBGPD logo sa Puffy maskotom
OpenBGPD je slobodna implementacija Border Gateway Protocol-a, verzije 4. Dozvoljava običnim mašinama da budu korišteni kao ruteri (routers) zamjenjujući rutere sa drugim sistemima koji koriste BGP protokol.
Započet zbog nezadovoljstva drugim implementacijama, OpenBGPD je sada skoro potpuna BGP implementacija koja snadbjeva mnoge stranice. Korisnici obično ističu jednostavnost korištenja, visku učinkovitost i pouzdanost.
OpenBGPD-ov kompanjon, OpenOSPFD, dodaje podršku OSPF protokol-u.
OpenBGPD uglavnom razvijaju Henning Brauer i Claudio Jeker. OpenOSPFD razvija Esben Nørby. Oba su dio OpenBSD projekta. Softver je slobodan za korištenje od bilo koga pod BSD licencom.
OpenBSD projekt prodaje CD-e, majice i postere. Prodaja ovih stvari pomaže fondaciji razvoja.
Zimske olimpijske igre 1984.
XIV zimske olimpijske igre održane su od 8. do 19. februara 1984. u Sarajevu u tadašnjoj Jugoslaviji (danas Bosni i Hercegovini). To su bile prve zimske i druge olimpijske igre održane u nekoj komunističkoj državi nakon XXI olimpijskih igara, održanih 1980. u Moskvi. Na Igrama su u šest sportova nastupila 1.272 takmičara iz 49 zemalja (998 takmičara i 274 takmičarke).
Kandidatura
Izbor Sarajeva za grada domaćina XIV zimskih olimpijskih igara objavljen je 18. maja 1978. tokom 80. sjednice Međunarodnog olimpijskog komiteta (MOK) u Atini. Gradovi protivkandidati bili su japanski Sapporo i švedski Göteborg. Nakon dva kruga glasanja Sarajevo je većinom glasova dobilo organizaciju ZOI 1984. Rezultati glasanja za izbor domaćina dati su u sljedećoj tabeli:
Putovanje baklje
mini|130px|desno|Olimpijska baklja za ZOI 1984. Putovanje baklje za ZOI 1984. počelo je u Olimpiji, a baklja je potom avionom stigla u Dubrovnik. Ukupna udaljenost koju je baklja prošla kroz Jugoslaviju iznosi 5.289 km (plus 2.879 km lokalnim putevima). Postojale su 2 glavne rute: jedna na zapadu (Split – Ljubljana – Zagreb – Sarajevo, dužine 2.602 km) i druga na istoku (Skopje – Novi Sad – Beograd – Sarajevo, dužine 2.687 km). Završni nosilac baklje, od njih 1600, bila je umjetnička klizačica Sanda Dubravčić, koja je baklju preuzela od skijaša-trkača Ive Čarmana. Jedna od dvije originalne baklje danas se nalazi u jednoj privatnoj kolekciji u Žalecu u Sloveniji. Također, još 20 baklji nalazi se u Grčkoj u vlasništvu pojedinačnih sportista koji se bili nosioci baklje od drevne Olimpije do obližnjeg vojnog aerodroma, a zatim od atinskog aerodroma do stadiona Panathinaiko, gdje je održana ceremonija predaje olimpijskog plamena Olimpijskom komitetu. mini|center|800px|Panoramski pogled na stadion Koševo tokom ceremonije otvaranja
Sportski objekti
mini|[[Bjelašnica]] mini|[[Skakaonice na Igmanu]] mini|Olimpijski simbol oštećen tokom [[Rat u Bosni i Hercegovini|rata u BiH]]
Zemlje učesnice
Na ZOI 1984. nastupilo je 49 država, od kojih su takmičari iz Egipta, Monaka, Portorika, Senegala i Britanskih Djevičanskih ostrva bili debitanti. Odlukom kineske vlade sportisti iz Kine prekinuli su bojkot Olimpijskih igara zbog nastupa sportista s Tajvana, te su prvi put nastupili na jednim igrama na kojima je nastupio i Tajvan (pod imenom Kineski Taipei).
Sportovi
Održano je 39 takmičenja u deset disciplina u šest sportova. Brojevi u zagradama označavaju koliko je bilo takmičenja po disciplinama u kojima su podijeljene medalje.
Medalje
mini|desno|Lice zlatne medalje sa XIV zimskih olimpijskih igara Na prednjoj strani medalja bio je službeni amblem, stilizirana sniježna pahuljica, iznad koje se nalaze olimpijski krugovi. Po obodu kruga ispisan je tekst: <tt>XIV ZIMSKE OLIMPIJSKE IGRE – SARAJEVO 1984</tt>. Na naličju medalje nalazi se stilizirana glava atletičara krunisanog lovorovim vijencem. Ukupno je napravljeno 285 medalja u kovnici u Majdanpeku, a dodijeljene su 222.
Poštanske marke
Pošta Jugoslavije od 1982. do 1984. izdala je dvije serije poštanskih maraka na kojima su prikazana borilišta i sportovi ZOI-a te jednu s prepoznatljivim gradskim motivima Sarajeva.
Sponzori
Sponzori iz SAD su bili: Kodak, American Cyanimid, Miller Brewing Co. i U.S. Tobacco Co..
NGC 1055
NGC 1055 (također poznat kao IRAS 02391+0013, MCG 0-7-81, PGC 10208 i UGC 2173) je prečkasta spiralna galaksija koja je udaljena oko 46 miliona sg od Zemlje i nalazi se u sazviježđu Kit. Najveći prečnik je 7,60 (101 hiljada sg) a najmanji 2,7 uglovnih minuta (36 hiljada sg). Prvo otkriće je napravio John Frederick William Herschel 19. decembra 1783. godine.
Duga
mini|300px|Dvostruka duga. mini|300px|desno|Nastanak dvostruke duge na kapljicama [[voda|vode.]] mini|300px|desno|Bijela ili maglena duga. Unutra se vidi i [[Glorija (optika atmosfere)|glorija.]] mini|300px|desno|Crtež kojim je [[Rene Descartes|R. Descartes objasnio nastanak dvostruke duge.]] Duga je relativno česta optička i meteorološka pojava višebojnog luka na nebu koji nastaje kada Sunčeva svjetlost obasjava sitne kapljice vode u atmosferi. Pojava se obično vidi na zastoru kišnih kapi kada promatrač stoji okrenut leđima Suncu i gleda u smjeru tog zastora.
Spektarske boje duge raspoređene su od crvene na vanjskom do plave na unutrašnjem rubu. Kod sekundarne duge, kada se zraka svjetlosti dvaput odbija na unutrašnjoj površini kapljice, poredak boja je obrnut, a jačina ispoljavanja duge je slabija. Središte luka leži na liniji koja spaja oko posmatrača s izvorom svjetlosti, i to tako da je otklon crvenih zraka, zbog loma i odbijanja, 42°, a za plavu zraku 40°. Luk duge se i uočava samo pod tim uglovima. Unutrašnji luk sekundarne duge vidi se pod uglom od 52°. Duga se može pojaviti i na maglenim kapljicama, raspršenim kapljicama vodopada i na kapljicama rose (bijela duga).
Djelimično tumačenje glavne duge potiče još iz 16. stoljeća, a opisao ga je Markantun de Dominis. Nakon toga, potpuno tumačenje ove pojave dali su Descartes i Newton. Potpuniju teoriju o dugi razvili su engleski astronom George Biddell Airy (1837) i austrijski meteorolog Josef Maria Pertner (1897). Boje u dugi čine kontinuirani spektar sa crvenom (na vanjskoj) i ljubičastoj (na unutrašnjoj) strani luka, ali se tradicijski obično navode kao crvena, narandžasta, žuta, zelena, plava i ljubičasta ("sedam duginih boja").
Objašnjenje
Osim glavne duge u kojoj se boje prelijevaju iz crvenog na vanjskoj strani u ljubičasto na unutrašnjoj, pojavljuje se i sporedna duga koja je slabijeg sjaja. Boje sporedne duge dolaze obrnutim redom tako da su crveni rubovi obiju duga jedan prema drugom susjedni. Sporedna duga nastaje zato što se Sunčeve zrake u kapljicama kiše reflektiraju dva puta.
R. Descartes je 1637. prvi protumačio nastanak duge refleksijom i lomom Sunčevih zraka u vodenim kapljicama. Tu teoriju dopunio je I. Newton, a u 19. stoljeću i G. B. Airy. Nastanak duge najčešće se tumači minimalnim otklonom zraka svjetlosti, koju doživi posmatrana zraka svjetlosti prolazom kroz kišnu kapljicu.
Monohromatska zraka svjetlosti koja pada na kapljicu mijenja svoj smjer zbog loma i nakon odbijanja izlazi iz kapljice, pa je ukupna promjena smjera zrake svjetlosti za ugao D, a on za jednostruku refleksiju (glavna duga) iznosi:
a pri dvostrukoj refleksiji (sporedna duga):
Za krajnje dužine talas svjetlosne zrake mogu se odrediti poluprečnici luka duge oko Suncu suprotne tačke (antisolarna tačka), koji su prikazani u priloženoj tabeli (poluprečnici lukova duge opisanih oko antisolarne tačke):
Kod sporedne duge, zbog dvostruke refleksije, intenzitet boja je slabiji, a minimalni otklon iznosi 232°, a poluprečnik 52°. Crvena boja se odbija manje nego ljubičasta, pa je na unutrašnjoj strani. Kod dodatnih duga svjetlost duge je sasvim slaba, pa se najčešće i ne zapaža.
Prikazana teorija duge ne uvažava talasnu prirodu svjetlosti pa je nesavršena. Zbog talasne prirode, svjetlo se u kapljici širi nejednakim putevima, pa prvobitno ravni front talasa (prije ulaska snopa zraka u kapljicu) nakon izlaska iz nje postaje zakrivljen. Elementarni svjetlosni talasi koji proizlaze iz ovog fronta međusobno interferiraju, čime na nekim mjestima nastaje najveći intenzitet, u nešto većoj udaljenosti od Sunca nego što predviđa Descartesova teorija. Interferencijski maksimumi pojedinih boja međusobno se preklapaju i daju miješane boje stvarnog luka duge, a i niz svjetlosnih prstenova unutar glavnog luka duge. Složenosti ove prirodne pojave doprinosi i to što u kišnom pojasu postoje kapljice različitih veličina, pa se preklapaju interferentni prstenovi različitih klasa kapljica. Posljedica toga je da luk duge nije uvijek sastavljen iz čistih, nego i iz miješanih boja.
Pinales
Pinales je red borolikih golosjemenjača, razred Pinopsida, koji obuhvata četinjare iz nekoliko porodica, među kojima su najpoznatiji prestavnici smrča, jela, crni i bijeli bor, te cedar, čempres, smreka i ariš.
Duga
Optika atmosfere
Optika atmosfere je grana meteorologije o pojavama u nastajanju lomom svjetlosti, odbijanjem (refleksijom), raspršivanjem i difrakcijom svjetlosti u Zemljinoj atmosferi (boja neba, duga, vijenac ili korona oko Sunca i Mjeseca, halo, lažno Sunce, Sunčev stub, irizacija oblaka, glorija, zračno cakljenje, fatamorgana, miraž, te pojave sumraka, alpskog žara, treperenja zvijezda, zelenog bljeska, astronomska i kopnena refrakcija, depresija vidika i dr.). Optika atmosfere proučava i pojave koje su posljedica perspektive: prividni oblik nebeskog svoda, površine diska Sunca i Mjeseca pri izlasku i zalasku i sl.
Pinales
Krošnja ovih četinara često je u obliku piramida, a stablo I grane, pa iglice imaju smolne kanale sa smolom (smolnice). Cvjetovi su jednospolni, jednodomni ili dvodomni; muški su u vidu resa, a ženski većinom stvaraju tvorevine u obliku šišarki (češera). Širom svijeta, uključujuči Bosnu I Hercegovinu i okolne balkanske države, ove vrste često imaju velike  šumske sastojine, koje imaju veliki privredni značaj. Najveće u svijetu su tajge u Rusiji.
Red Pinales obuhvata (najmanje) sedam porodica:
IC 546
Najbliži NGC/IC objekti
Sljedeći spisak sadrži deset najbližih NGC/IC objekata.
Dolenja Brezovica
Slovenija:
Lokalni izbori u Bosni i Hercegovini 2004 (Bužim)
Općinski izbori za izbor Načelnika općine i za sedamnaest članova Općinskog vijeća općine Bužim održani su 2004. godine.
Načelnik općine
Sa ukupno 2.871 glasa za načelnika općine izabran je Jasmin Emrić.
Općinsko vijeće
Birano je ukupno 17 članova Vijeća, te su oni izabrani po broju osvojenih glasova po listama, dok je odabir predstavnika iz pojedine partije, vršen po najvećem broju glasova. Najviše glasova dobila je Stranka demokratske akcije 2.804.
Tramvaj-voz
mini|Tramvaj-voz u Sheffieldu mini|Stadtbahn na glavnoj željezničkoj pruzi mini|Tramvaj-voz na glavnoj stanici u Nantu mini|Nordhausen "DUO" Combino na pruzi koja povezuje gradski tramvaj, gdje se napaja električnom energijom preko nadzemnih žica, i HSB (Harzer Schmalspurbahn) ruralnu željeznicu, gdje ga pokreće ugrađeni dizelski motor Tramvaj-voz je vrsta lakog šinskog vozila koje zadovoljava standarde sistema lake željeznice (obično gradski ulični tramvaj), ali koje također ispunjava nacionalne standarde glavnih linija, koje dozvoljavaju rad zajedno sa vozovima na glavnim linijama. Ovo omogućava postanak linija koje mogu koristiti i postojeće gradske tramvajske pruge i glavne željezničke pruge i stanice. Kombinira urbanu dostupnost tramvaja s većom brzinom voza u predgrađu.
Koncept modernog tramvaj-voza nastao je u njemačkom gradu Karlsruhe u kasnim 1980-im. Ovaj koncept se često naziva Karlsruhe modelom i od tada je usvojen u drugim gradovima kao što su Mulhouse u Francuskoj i u Kasselu, Nordhausenu i Saarbrückenu u Njemačkoj.
Inverzija koncepta je poznat pod imenom voz-tramvaj; glavni voz prilagođen za vožnju ulicom u gradskoj tramvajskoj lniji, također poznat kao model Zwickau.
Tehnologija
Tramvaj-vozovi su često korišteni u međugradskim linijama, tj. povezuju različita mjesta ili gradove prema definiciji Georgea W. Hiltona i Johna F. Duea.
Većina tramvaja-vozova saobraća na standardnom kolosijeku, što olakšava dijeljenje kolosijeka sa glavnim vozovima.
Vozila tramvaj-voz su dvostruko opremljena kako bi zadovoljila potrebe i tramvajskog i načina rada na glavnim prugama, s podrškom za više napona elektrifikacije ako je potrebno i sigurnosnom opremom. Sistemi Karlsruhe i Saarbrücken koriste automatsku zaštitu voza "PZB" ili "Indusi", tako da ako mašinovođa prođe signal pri zaustavljanju, aktiviraju se kočnice.
Historija
Ideja za ovakvom vrstom javnog prijevoza nije nova; u ranom 20. vijeku, međugradske tramvajske linije često su saobraćale na posebnoj pruzi između gradova, dok su se vozile na uličnoj pruzi u gradu, zajedno s ostalim vozilima. Prva međugradska linija koja se pojavila u Sjedinjenim Američkim Državama bila je pruga u ulici Newark i Granville u Ohiu, koja je otvorena 1889. Godine 1924. u Hobartu, Australija, predloženo je zajedničko korištenje pruge između tramvaja i vozova.
Modeli
Modeli tramvaj-vozova uključuju:
NGC 5340
NGC 5340 (također poznat kao MCG 12-13-13 i PGC 49012) je spiralna galaksija koja je udaljena oko 496 miliona sg od Zemlje i nalazi se u sazviježđu Mali medvjed. Najveći prečnik je 0,80 (115 hiljada sg) a najmanji 0,5 uglovnih minuta (72 hiljade sg). Prvo otkriće je napravio Lewis Swift 6. maja 1886. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Cloyster
Ime Cloyster kombinacija je engleskih riječi "cloister" = zatvoriti, odnoseći se na Cloysterovu sposobnost zatvaranja ljušture kako bi se zaštitio od potencijalnih napada, i "oyster" = kamenica. Prvi dio njegova imena mogao bi možda dolaziti i od riječi "clamp" = uklještenje, jer je Uklještenje (Clamp) zapravo jedan od njegovih potpisnih napada. Njegovo japansko ime, Parshen, vjerovatno dolazi od engleskih riječi "partial" = djelomično, i "open" = otvoren.
Cloyster je veoma poznat Pokemon jer je u prvobitnim igrama (Pokemon Red, Blue i Yellow) imao najviši Defense status. Doduše, nakon izlaska druge generacije Pokémona, u ovoj su ga statistici prestigli Steelix i Shuckle, a kasnije, u trećoj generaciji, prestigao ga je Regirock.
Biološke karakteristike
Njegova je ljuštura prekrivena velikim šiljcima koji izlaze iz unutrašnjosti ljušture. Cloysterova je unutrašnjost sive boje. Njegova vanjska ljuštura ljubičaste je boje, prekrivena grubim izbočinama i šiljcima, te s dva velika šiljka na vrhu. Njegove se ljušture mogu otvarati i zatvarati uz pomoć zgloba na stražnjem dijelu.
U videoigrama
Cloystera se može dobiti evoluiranjem Shelldera uz pomoć Vodenog kamena, a kako je Shellder dostupan u igrama Pokémon FireRed i Pokémon XD: Gale of Darkness, nije ga moguće dobiti u nekim igrama. Njegova je dostupnost ovisna o dostupnosti Shelldera, radi čega je prilično rijedak u timovima igrača.
Kao borcu, Cloysteru, unatoč izvrsnom i natprosječnom Defense statusu, nedostaje sposobnost kompetitivnosti radi njegovih niskih HP i Special Defense statusa. Radi ovakve nepoželjne kombinacije, bilo koji specijalni napad na Cloystera gotovo će uvijek izazvati Cloysterovo onesvješćivanje. Ovo je gotovo sigurno ako je Cloyster napadnut od strane Travnatih i Električnih napada, jer je Cloyster ranjiv ne te napade. Cloysterova je Pokemon sposobnost Školjkasti oklop, koji blokira Kritične udarce (svaki napad ima šansu od 12,5% da uzrokuje dvostruko veću štetu ignorirajući pritom sve parametre statistika).
Jedini način hvatanja Cloystera u divljini je korištenjem Game Shark kodova. Teoretski govoreći, Cloyster koji je uhvaćen u divljini posjeduje šansu od 50% da drži Biser (Pearl) i šansu od 5% da drži Veliki biser (Big Pearl), koje igrač kasnije može prodati po veoma visokoj cijeni. Isto tako, trener ove predmete može ukrasti u borbama s NPC trenerima koji imaju Cloystera u timu, koristeći se tehnikom Lopova (Thief).
U animiranoj seriji
Cloysterovo je prvo pojavljivanje u Pokémon animiranoj seriji bilo u epizodi "The Bridge Bike Gang". Cloyster, koji je pripadao biciklistici Tari, borio se protiv Mistyinog Psyducka. Psyduck pokuša napasti Cloystera Zamahom repa (Tail Whip), no biva izboden njegovim šiljkom. Misty zatim izaziva Cloystera da ukliješti Psyduckovu glavu svojom ljušturom (Psyduckove glavobolje daju mu psihičke moći). Plan na kraju propadne kada Cloysterova tehnika Uklještenja ne izazove željenu glavobolju.
U epizodi "The Battle for the Badge", Vođa Tima Raketa Giovanni posjeduje Cloystera, no drži ga u posebnoj sobi gdje drži sve svoje Pokémone. Cloyster je viđen u posebnom akvariju.
Cloyster se pojavljuje u epizodi "Fire and Ice", u borbi protiv Ashova Kinglera, gdje je koristeći svoju snažnu ljušturu blokirao Kinglerov Račji čekić (Crabhammer). Asha to zabrine, no Brock i Misty ga potiču da nastavi borbu, jer što Kingler jače udara Cloystera, Cloysterovi se HP smanjuju. Na to njegov protivnik promijeni Pokémona i pozove Arcaninea.
Cloyster se pojavljuje u epizodi "The Mandarin Island Miss Match". Cloyster je jedan od Pokémona koje koristi Prima (u videoigrama poznata i kao Lorelai). Bori se protiv Ashovog Pikachua. Cloyster upotrijebi Povlačenje (Withdraw) kako bi izbjegao Pikachuove Električne napade, no na kraju biva pogođen Pikachuovim Gromom (Thunder). Cloyster zatim upotrijebi Bijes (Rage), povećavajući njegovu napadačku moć, i na kraju pobijedi Pikachua koristeći Rušenje (Take Down).
Cloyster se pojavljuje i u epizodama "The Crystal Onix", "The Joy of Pokemon" te u 18. epizodi Pokemon Hronika, "The search for a legend".
Línia evolutiva de Shellder List of Pokémon (52–101) Luettelo Pokémon-lajeista (81–100) Kokiyas et Crustabri 포켓몬 목록 (081-100) Lista Pokémonów (81-100)
Olimpijske igre 2004.
Ceremoniju otvaranja, iz svečanih loža Olimpijskog stadiona, osim domaćina, grčkog predsjednika Kostisa Stephanopoulosa i premijera Kostasa Karamanlisa, predsjednice Organizacijskog odbora "Atina 2004", Gianne Angelopoulos-Daskalaki i grčkih dužnosnika, pratio je veliki broj stranih državnika, među kojima je bio Tony Blair, Ion Iliescu, Recep Tayyip Erdogan, Tasos Papadopulos, George Bush, španski kralj Huan Carlos, princ Charles, kao i predsednici MOO-a - sadašnji Jacques Rogue i bivši Huan Antonio Samaran. Spektakularnu ceremoniju otvaranja Igara mnogi će pamtiti po scenskim efektima i scenografskim rešenjima, ali, prije svega, po snažnoj poruci da je ovo pravo mjesto rođenja Olimpijskih igara, da su upravo ovdje ponikli svi olimpijski ideali i da je sportsko takmičenje način da svijet pokaže jedno ljepše i humanije lice.
Igre, još od antičkog doba, kada su pokrenute idejom o promoviranju iskonskih civilizacijskih vrijednosti, afirmiraju prave duhovne kanone čovječanstva, solidarnost komunikaciju, prijateljstvo i saradnju među ljudima.
Umjetnički dio ceremonije, prepun snažne simbolike, koji je potpisao međunarodni tim autora na čelu sa uglednim grčkim koreografom Dimitrisom Papaioannouom, počeo je padom komete u vodu, iz koje izranjaju pet olimpijskih krugova u plamenu.
U 30-minutnom performansu, sa više stotina sudionika, autori su, putem specijalnih vizualnih efekata i lasera, podsjetili na značaj antičke Grčke, na korijene nauke i umjetnosti, astronomije i geometrije, na mukotrpan put koji je olimpizam prešao u svojoj dugoj tradiciji.
Tako je iz jezera, vode iz koje se rađa novi život, u koje je bio pretvoren središnji dio stadiona, izronilo drvo masline, kao simbol dugovječnosti, olimpijskog duha i Grčke.
Svečani defile sportista iz 202 zemlje, počeo je ulaskom grčke nacionalne zastave, koju je nosio Piros Dimas, trostruki olimpijski pobjednik u dizanju tegova. Čast da olimpijsku baklju, kao posljednji nositelji donesu na stadion, pripala je Nicosu Galisu, košarkašu, Mimisu Domazosu, nogometašu, Vouli Patoulidou, atletičarki, Kaiju Kahjazviliju, dizaču tegova, Janisu Melissanidisu, gimnastičaru i Nicosu Kaklamanakisu, jedriličaru.
Olimpijske Igre su i medijski događaj, bez presedana, jer je slika sa Olimpijskog stadiona, posredstvom 204 TV-kuće, direktno otišla na sve četiri strane svijeta, dok se za ovaj događaj akreditiralo 22.000 novinara.
Hram Silaska Duha svetoga, Vinkovci
200px|mini Hram silaska Duha svetoga u Vinkovcima u Hrvatskoj je Srpska pravoslavna crkva, koja pripada Eparhiji osječkopoljskoj i baranjskoj i koja je posvećena prazniku Silaska Duha svetog.
Uz crkvu u Markušici, vinkovačka pravoslavna crkva je druga crkva pod patronatom Eparhije osječkopoljske i baranjske koja je posvećena tom prazniku. Originalni Hram silaska Duha svetoga, koji je bio izgrađen 1793. godine, do temelja je uništen 1991. godine za vrijeme rata u Hrvatskoj.
U toku početnih pregovora o obnovi crkve na njeno mesto, koje je bilo pretvoreno u parkiralište, bio je postavljen drveni krst. Nova crkva, koja je identična staroj, ponovno je izgrađena na istom mjestu u periodu od 2007. do 2012. .
Boško Kućanski
Boško Kućanski (29. maj 1931. Krbavica, Hrvatska – 20. novembar 2016, Sarajevo, Bosna i Hercegovina) bio je bosanskohercegovački skulptor. Završio je Stomatološki fakultet Univerziteta u Beogradu (1958) i Medicinski fakultet Univerziteta u Sarajevu. Studirao je Historiju umjetnosti u Beogradu i studijski boravio u Italiji, Francuskoj, Španiji, Njemačkoj, Kanadi i SAD.
Redovni je član Akademija nauka i umjetnosti BiH od 1978. godine na prijedlog Voje Dimitrijevića, Mice Todorović, Ive Šeremeta i Derviša Sušića.
Do sada je imao preko sedamdeset samostalnih izložbi u zemlji i inostranstvu. Za svoja likovna ostvarenja dobio je brojne nacionalne i međunarodne nagrade i priznanja, kao i Grand Prix na svjetskoj bijenalnoj izložbi u Budimpešti, 1973. godine. Djela mu se nalaze u galerijama i muzejima u zemlji i inostranstvu.
Do svoje smrti 20. novembra 2016. živio je u Sarajevu.
Također pogledajte
Akademija nauka i umjetnosti Bosne i Hercegovine
Kanadski štit
mini|desno|250px|Kanadski štit označen crvenom bojom Kanadski štit, često nazivan i Laurentianski plato, je veliko područje potkovičastog oblika formirano od prekambrijskih magmatskih i metamorfnih stijena tj. geološkog štita koji je formirao davno geološke jezgro sjevernoameričkog kontinenta prekriveno tankim slojem zemlje. Područje je uglavnom sastavljeno od eruptivnih stijena koje su nastale tokom dugog aktivnog vulkanskog perioda.
Prostire se u istočnoj i centralnoj Kanadi i proteže sjeverno od Velikih jezera do Arktičkog okeana zauzimajući više od polovine teritorije Kanade. Osim toga, štit se prostire i južno dopirući do najsjevernijih dijelova SAD-a. Područje je vrlo rijetko naseljeno sa oskudnom industrijom ali s vrlo rasprostranjenim rudarstvom.
Geografija
Kanadski štit se prema fiziografskoj podjeli sastoji od pet manjih fiziografskih dijelova. Nastao je prije 3,6 milijardi godina. Nekada je ova štit imao nazubljene vrhove, koji su bili veće visine od bilo kojih današnjih planina, ali djelovanje erozije tokom miliona godina su izmijenilo izgled ovog područja u danjašnje koje je karakteristično po brdovitom reljefu s vrhovima prosječne visine između 300 i 610 metara i nekoliko niskih planina uključujući Torngat i masiv Laurentian. 800px|mini|centar|Kanadski štit kod Flin Flona, provincija Manitoba. U pozadini se nalazi ezero Big Island
Tangela
Ime Tangela iskvaren je oblik engleske riječi "tangle" = zamrsiti, zaplesti; što se odnosi na njen izgled i to što njene vitice čine protivnicima.
U početku, Tangela se trebala zvati "Meduza", jer njene vitice podsjećaju na kosu načinjenu od zmija, kosu koju posjeduje mitsko biće po kojem je trebala dobiti ime, Medusa.
Biološke karakteristike
Tangela je većim dijelom skrivena mnoštvom plavih vitica. Osim vitica, jedini vidljivi Tangelini dijelovi tijela dva su velika bijela oka s malim zjenicama unutar zamršene gomile vitica i dvije crvene cipele/noge.
Tangelin je tačan izgled tijela nepoznat jer je gotovo potpuno prekrivena mnoštvom gustih, širokih, plavkastih vitica koje nalikuju na alge. Vitice neprestano rastu tokom Tangelina života i, nakon što narastu dovoljno duge, dršću i tresu se dok hoda. Tangela uspijeva ovo preokrenuti u svoju korist da bi dosađivala, iživcirala ili prestrašila protivnike.
Zahvaljujući svojim viticama Tangela se može zaplesti u bilo što, slučajno ili namjerno. Nakon što uhvati protivnika, Tangela ga oslabi škakljajući ga svojim viticama.
Tangela svoje vitice može bezbolno raspući da bi pobjegla neprijateljima koji su ih zgrabili. To je mala cijena, jer će izgubljene vitice ponovo narasti nakon jednog dana. Ova taktika bijega slična je onoj koju koriste gušteri u pravom svijetu, odvajajući svoj rep da bi pobjegli od grabežljivaca. Rep im kasnije naraste, ne tako brzo kao i Tangeline vitice.
U videoigrama
Tangela je rijedak Pokemon. U Pokemon Red, Blue, FireRed i LeafGreen, Tangelu se može pronaći na Stazi 21, a u posljednje dvije igre, Tangelu se može naći i na Plaži s blagom. U prvoj generaciji, Tangela je bila jedini "čistokrvni" Travnati Pokemon. U Pokemon Yellow Tangelu se može pronaći u Safari Zoni. U Pokemon Gold, Silver i Crystal, Tangela se nalazi na Stazama 21, 28, 44 i u travi oko Planine Silver.
Tangela ima prilično dobre statuse, posebno Defense i Special Attack. Njen Special Defense dosta je nizak. Tangela može naučiti razne ometajuće napade, kao i one koji izazivaju status-efekte. Može naučiti i razne snažne Travnate tehnike, većinom kroz Tehničke uređaje (TM).
Igrač može okrenuti u svoju korist Tangelinu sposobnost Hlorofila (Chlorophyll) i upotrijebiti Sunčani dan (Sunny Day), koji će povećati Tangelinu brzinu, udvostručiti njenu moć iscjeljivanja tehnikom Sinteze (Synthesis) i dopustiti joj da uzastopno koristi Sunčevu zraku (Solar Beam). Ipak, Sunčani dan udvostručuje snagu Vatrenih napada na koje je Tangela slaba, pa bi se ova strategija trebala koristiti s oprezom.
U animiranoj seriji
Tangela je dosada imala dva veća pojavljivanja. Vođa Dvorane Erika koristila je jednu protiv Asha u epizodi 26, kada se Ash borio za Dugin bedž. U epizodi 341, Policajka Jenny koristila je Tangelu protiv grupe Gulpina koji su pravili nevolje, unatoč Tangelinoj slabosti prema Otrovnim Pokémonima.
Línia evolutiva de Tangela List of Pokémon (102–151) Tangela Saquedeneu 포켓몬 목록 (101-120) Família de Tangela
Monticellijeva zamka
Monticellijeva zamka je kombinacija u Bogoindijskoj odbrani nazvana po italijanskom majstoru Mariju Monticelliju iz partije koju je igrao protiv Ladislava Prokeša u Budimpešti 1926. Iako se naziva zamkom budući da bijeli dobija kvalitet, crni ipak dobija izvjesnu kompenzaciju.
Diskusija
Bijeli prijeti matom 11.Dxh7# kao i sa 11.Lxb7, uzimajući lovca i topa. Nakon 10...Se4 11.Lxe4 ili 10...Dxg5 11.Lxb7, crni gubi kvalitet, ali dobija kompenzaciju u obliku jednog ili više pješaka i oslabljene pozicije bijelog kralja. Nije jasno da li ova situacija vodi do forsirane pobjede bijelog.
Nekadašnji svjetski prvak José Raúl Capablanca dozvolio je 10.Sg5 u 2 uzastopne partije kao crni protiv Maxa Euwea u Amsterdamu 1931, remiziravši oba puta. Druga partija nastavila se ovako:
Ova varijanta igrana je nekoliko puta na najvišim nivoima, uključujući partiju Portisch–Andersson 1983 (remi) i Aronjan–Postni 2005 (1–0). Ponudu kvaliteta bijeli je zapravo odbio u partijama velemajstora (ili sa 10.Dxc3 ili sa 10.Sg5 Se4 11.Lxe4 Lxe4 12.Sxe4 ).
NGC 3837
NGC 3837 (također poznat kao MCG 3-30-68, PGC 36476 i UGC 6701) je eliptična galaksija koja je udaljena oko 282 miliona sg od Zemlje i nalazi se u sazviježđu Lav. Najveći prečnik je 0,80 (66 hiljada sg) a najmanji 0,8 uglovnih minuta (66 hiljada sg). Prvo otkriće je napravio John Frederick William Herschel 26. aprila 1785. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 6821
NGC 6821 (također poznat kao IRAS 19417-0657, MCG -1-50-2 i PGC 63594) je prečkasta spiralna galaksija koja je udaljena oko 70 miliona sg od Zemlje i nalazi se u sazviježđu Orao. Najveći prečnik je 1,30 (27 hiljada sg) a najmanji 1,1 uglovnih minuta (22 hiljade sg). Prvo otkriće je napravio Albert Marth 8. augusta 1863. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Nezavisna Država Hrvatska
Nezavisna Država Hrvatska (NDH) bila je samoproglašena i djelomično priznata fašistička marionetska država Trećeg rajha i Kraljevine Italije za vrijeme Drugog svjetskog rata, između 1941. i 1945. godine. Proglašena je 10. aprila 1941, nakon invazije Sila Osovina na Kraljevinu Jugoslaviju.
Osnivanje Nezavisne Države Hrvatske potpomognuto je njemačkim nacističkim režimom. Vođa njenog stvaranja je bio Ante Pavelić zajedno s Ustaškim pokretom. Obuhvatala je područja Hrvatske (bez obale i gradova Split, Zadar, Rijeka i Pula), čitavu Bosnu i Hercegovinu, dijelove Srijema sa gradom Zemunom. Kapitulacijom Italije, NDH preuzima vlast nad gradovima i otocima koji su do tada bili pod italijanskom upravom, te kasnije nad Bokom Kotorskom. Glavni grad bio je Zagreb, veći centri bili su: Sarajevo, Banja Luka, Mostar, Dubrovnik i Osijek. Vojska je bila sastavljena od ustaške i domobranske vojske. Glavne religije su bile katolicizam, islam i pravoslavlje.
Sa svjetske pozornice NDH je nestala oslobađanjem teritorije od strane jedinica jugoslavenskih partizana 1945. godine.
Bjelovarski ustanak
Hrvati u kraljevskoj vojsci nakon izbijanja rata masovno počinju otkazivati poslušnost. Dana 8. aprila otvoreno su se pobunili 108. pješadijski puk u Velikom Grđevcu i 40. dopunski puk u Severinu. Uz pomoć Hrvatske seljačke zaštite zauzimaju žandarmerijsku stanicu u Garešnici, stižu u Bjelovar i pružaju podršku gradonačelniku dr. Juliju Makancu, koji istog dana proglašava "uskrsnuće hrvatske države". U Bjelovar sljedećeg dana stižu i vojnici iz drugih jedinica, što je bio znak očitog raspada jugoslavenske vojske.
Proglašenje
Od 5. aprila 1941. Ante Pavelić preko radio stanice glavnog ustaškog stana "Velebit" poziva hrvatski narod na uspostavu NDH. 10. aprila 1941. bivši austrougarski pukovnik Slavko Kvaternik izvršio je uspostavu NDH preko Radia Zagreb u 16 sati, a njemačka vojska započela je ulaziti u grad Zagreb sat vremena kasnije. Kvaternik je djelovao u dogovoru sa njemačkim izaslanikom Edmundom Weesenmayerom. Ovaj je u prethodnih desetak dana više puta kontaktirao Vladka Mačeka, nagovarajući ga da preuzme čelnu funkciju nove države, što je Maček odbijao. Weeesenmayer je ipak nagovorio Mačeka na izjavu kojom poziva svoje pristaše na mir i lojalnost novoj vlasti. Kvaternikov proglas i Mačekova izjava emitirani su na radiju.
Kvaternikov proglas
''Hrvatski narode! Božja providnost i volja našeg saveznika, te mukotrpna višestoljetna borba hrvatskog naroda i velika požrtvovnost našeg poglavnika dr. Ante Pavelića, te ustaškog pokreta u zemlji i inozemstvu, odredili su da danas pred dan uskrsnuća Božjeg sina uskrsne i naša Nezavisna Država Hrvatska.
Pozivam sve Hrvate, u kojem god mjestu oni bili, a naročito sve časnike, podčasnike i momčad cjelokupne oružane snage i javne sigurnosti, da drže najveći red i da svi smjesta prijave zapovjedništvu oružane snage u Zagrebu mjesto gdje se nalaze, te da cijela oružana snaga smjesta položi zakletvu vjernosti Nezavisnoj Državi Hrvatskoj i njenom poglavniku. Cjelokupnu vlast i zapovjedništvo cjelokupne oružane snage preuzeo sam danas kao opunomoćenik poglavnika.
Bog i Hrvati! Za dom spremni!''
Mačekova izjava
''Hrvatski narode! Pukovnik Slavko Kvaternik, vođa nacionalističkog pokreta u zemlji, proglasio je danas slobodnu i nezavisnu hrvatsku državu na cjelokupnom historijskom i geografskom području Hrvatske, te preuzeo vlast. Pozivam sav hrvatski narod, da se novoj vlasti pokorava. Pozivam sve pristaše HSS, koji su na upravnim položajima, sve kotarske odbornike, općinske načelnike i odbornike itd, da iskreno surađuju s novom narodnom vladom.''
Juni 1941.
Tokom juna je dogovorena upravna podjela NDH:
Kotari u NDH
Padom Italije, još neki krajevi su kao posebni kotari ušli u sastav NDH.
Stanovništvo
Nezavisna Država Hrvatska imala je po popisu stanovništva iz 1931. ukupno 6.020.000 stanovnika, a po procjeni Vladimira Žerjavića za 1941. 6.869.000 (nesigurnost procjene je oko jedan posto). Na području Dalmacije, koje je predano Italiji, živjelo je oko 400.000 Hrvata i nešto Srba. Treba također odbiti Međimurje, koje je cijelo vrijeme postojanja NDH bilo pod mađarskom okupacijom. U odnosu na površinu Banovine Hrvatske, NDH je izgubila područje na kojem je živjelo oko 400.000 Hrvata, a dobila područje na kojem je živjelo više od milion Srba.
Za vrijeme NDH objavljivani su razni podaci o površini i stanovništvu. Hrvoje Matković navodi da je prema izvještaju Hrvatskog državnog brojidbenog ureda (objavljenog 1941.) površina NDH iznosila 115.133 km2, a imala je 6.966.729 stanovnika. (Matković, str. 82) Tu međutim nedostaje primjedba (što je iz navedene brojke očito) da je u površinu uračunata i cijela Dalmacija, vjerovatno zato što je u to vrijeme još bila u sastavu NDH.
Prema tom izvještaju, od navedenog broja stanovnika bilo je:
Još je objavljeno da u Srbiji i Crnoj Gori živi 280.000 Hrvata, u Baranji, Bačkoj i Banatu 118.725, Kranjskoj i Štajerskoj 18.823, a u različitim krajevima svijeta, pretežno u prekomorskim zemljama, 1.925.000, odnosno sveukupno izvan zemlje živi 2.342.548 Hrvata. U italijanskoj okupacionoj zoni, prema navodima istog ureda, živi oko 100.000 stanovnika Hrvatske. (Košutić, str. 57)
Površina se tu dakle znatno smanjila, također broj stanovnika, ali čak se povećao iskazani broj Hrvata a drastično smanjio broj Srba. Za Nijemce, Mađare i Slovence brojke su iste.
Svjetsko prvenstvo u atletici
Svjetsko prvenstvo u atletici međunarodno je takmičenje atletičara koje se održava svake dvije godine, s tim da su prva tri održana u razmaku od četiri godine. Na takmičenjima učestvuje više od 200 atletskih saveza.
Historija
Ideja o osnivanju Svjetskog prvenstva u atletici pojavila se 1913, međutim, krovna atletska organizacija IAAF odlučila je da se Olimpijske igre posmatraju kao svjetsko prvenstvo za atletičare. Takav razvoj događaja bio je prihvaćen sve do 1976, kad je na Portoriku, na sastanku Vijeća IAAF-a, odlučeno da se uspostavi novo takmičenje: Svjetsko prvenstvo u atletici.
Izbor za prvog domaćina pao je na Helsinki, koji je 1983. ugostio više od 1.300 atletičara iz 153 države.
Vječna tabela medalja
mini|200px|desno|Proporcionalna karta svijeta koja prikazuje raspodjelu medalja sa svjetskih prvenstava u atletici po državama Stanje nakon SP 2022. – ANA je ime pod kojim su atletičari iz Rusije nastupili na prvenstvima 2017. i 2019. Njihove medalje nisu uključene u zvaničnu tabelu medalja.
Višestruki osvajači medalja
Šesnaest atletičara osvojilo je najmanje šest medalja.
Višestruki prvaci
Podebljano su napisani aktivni atletičari te najveći broj medalja među svim atletičarima (uključujući one koji nisu uključeni u ove tabele) po tipu.
Sve discipline
* uključujući jednu štafetnu medalju kada je nastupio samo u kvalifikacijama
* uključujući jednu štafetnu medalju kada je nastupila samo u kvalifikacijama <BR> ** uključujući dvije štafetne medalje kada je nastupila samo u kvalifikacijama <BR> *** uključujući tri štafetne medalje kada je nastupila samo u kvalifikacijama <BR> **** uključujući četiri štafetne medalje kada je nastupila samo u kvalifikacijama
Svjetski rekordi
Dosad je na svjetskim prvenstvima postignuto 35 svjetskih rekorda: 18 muških, 15 ženskih i dva u mješovitoj štafeti.
El-Fedžr
Sura El-Fedžr jeste 89. sura Kur'ana. Ima 30. ajeta i objavljena je u Meki što znači da se ubraja u mekanske sure.
Sadržaj
Sura započinje ajetima u kojima se Allah zaklinje zorom, noćima, parnim i neparnim, kao i trenucima kada noć nestaje. Vjernicima se obraća spominjanjem nevjerničkih naroda i njihovog bogastva: naroda Ad, stanovnika Irema kao i naroda Semud i faraona koji su nered na Zemlji sprovodili.
U suri se osuđuju oni koji ne pružaju pažnju i zaštitu siročadima i siromašnima a pohlepni su prema bogatstvu. Zadnji ajeti sure upućuju na povratak Gospodaru čime se vjernici pozivaju među one koji će ući u džennet.
Vanjski linkovi
✅
Ankica Gudeljević
Ankica Gudeljević (rođena 26. jula 1964) bosanskohercegovačka je diplomatkinja i političarka, od decembra 2019. do januara 2023. godine bila je ministrica civilnih poslova Bosne i Hercegovine. Članica je Hrvatske demokratske zajednice Bosne i Hercegovine (HDZ BiH).
Biografija
Gudeljević je rođena 26. jula 1964. godine. Dio djetinstva je provela u Njemačkoj, gdje je završila osnovno obrazovanje. Kasnije joj se porodica preselila u Bosnu i Hercegovinu, gdje je, u Srednjoškolskom centru Pero Kosorić u Sarajevu, stekla srednje obrazovanje. Poslije toga, Gudeljević se 1984. upisuje na Filozofskom fakultetu u Sarajevu, gdje stekla zvanje profesorice njemačkog jezika i književnosti. Diplomirala je 1989.
Gudeljević je politička aktivna od 1997, kada je se učlanila u Hrvatsku demokratsku zajednicu Bosne i Hercegovine. Između 2011. i 2015. bila je članica Predsjedništva, a od 2015. je članica Centralnog odbora i zamjenica predsjednice Zajednice žena HDZ BiH "Kraljica Katarina Kosača".
Kvalifikacije za Evropsko prvenstvo u nogometu 2012 - grupa F
Utakmice
Raspored utakmica grupe F između učesnika prvobitno nije dogovoren na sastanku u Atini, Grčka, 7. marta 2010. godine. Raspored utakmica je određen na UEFA-inom kongresu 25. marta 2010. godine u Tel Avivu, Izrael.
*Vrijeme odigravanja utakmica su prikazana po lokalnom vremenu mjesta gdje su utakmice igrane.
Exeggutor
Exeggutorovo ime kombinacija je engleskih riječi "egg" = jaje, i "executor" = izvršitelj. Doduše, naglasak njegova imena je na drugom slogu (za razliku od riječi "executor").
Biološke karakteristike
Exeggutor nalikuje na hodajuće palmino stablo, koji evoluira iz Pokémona nalik sjemenkama, Exeggcuta. Svaki "kokosov orah" ili glava visi s vrha stabla; ponekad, jedna od glava otpadne i vrati se u oblik Exeggcuta. U mnogim slučajevima, na glave se odnosi kao da su jaja, kao u jednom od njegovih napada, Jajolika bomba (Egg Bomb), a da ne spominjemo da Exeggutor evoluira iz Pokémona koji nalikuje jajima. Ova činjenica sugerira na to da je Exeggutor stablo na kojem rastu jaja umjesto voća.
Svaka od Exeggutorovih glava ima vlastitu osobnost. Svaka glava veoma je glasna, jer konstantno priča o tome što misli ili što trenutačno želi. Na sreću, svaka je glava prijateljski raspoložena, te se uvijek dobro slažu.
Exeggutor posjeduje neobjašnjive psihičke moći. Ove moći koristi svaka od glava s Exeggutorovim tijelom kako bi zajednički lakše pokretale tijelo. Ako glava otpadne, upotrijebit će svoje telepatske moći kako bi uspostavila kontakt sa ostalim glavama koje su otpale, te će zajedno s njima oformiti Exeggcuta.
U videoigrama
Jedini način dobijanja Exeggutora jest izlaganje Exeggcuta svjetlosti Lisnatog kamena. Isto tako, može ga se oteti u Pokémon XD:Gale of Darkness od Garnd Mastera Greevila. Kao i mnogi drugi Pokémoni koji se razvijaju pomoću Kamenja, Exeggutor više neće učiti napade koje je mogao naučiti kao Exeggcute, ali će moći naučiti dva napada koje nije mogao naučiti u svom prijašnjem obliku. Ta dva napada jesu Topot (Stomp) i Jajolika bomba (Egg Bomb).
Exeggutor se smatra jednim od boljih Pokémon boraca u videoigrama. Posjeduje neke odlične kombinacije napada, i podjednako odlične statistike. Njegova najveća slabost, Pokémon Bube, nisu prevelik problem jer su snažniji Buba napadi rijetki u igri. Exeggutor je jedan od rijetkih Pokémona koji može naučiti i Uspavljujući prah (Sleep powder) i Izjelicu snova (Dream Eater). Kombinacija ovih napada s njegovim Special Attack statusom i STAB – pojačanim napadom Giga isušivanja (Giga Drain), Psihičke (Psychic) i Sunčeve zrake (Solar Beam) zajedno sa Sunčanim danom (Sunny Day), Exeggutor može pomesti cijele timove ako nisu spremni na njega. Najbolji način kako se suprotstaviti Exeggutoru jest Vatrenim Pokemonom, iz razloga što Exeggutorov Special Defense status nije posebno visok, te mu nedostaje brzina da prvi upotrijebi Uspavljujući prah.
Exeggutor je jedan od Pokemona koji je pretrpio tranziciju iz prve generacije u drugu, jer se njegov početni Special status poslije podijelio na dva dijela; Special Attack i Special Defense. Ova je promjena uzrokovala smanjenje Exeggutorova Special Defense statusa, što je bilo jako loše za njega jer je u početku imao identične (i podjednako dobre) statuse. Exeggutorov dvostruki Travnati/Psihički tip dao mu je prednost u prvobitnim verzijama Pokemon videoigara, ali s uvodom Mračnog tipa i snažnijim Buba napadima (na koje Exeggutor ima dvostruku slabost) u Pokemon Gold i Silver videoigrama, njegova se prednost smanjila.
U animiranoj seriji
Exeggutor se prvi put pojavio u 45. epizodi. Mađioničar Melvin uz Ashovu pomoć uhvati veliki broj Exeggutora da bi mogao hipnotizirati ljude da gledaju njegove mađioničarske tačke. Koristi svog Exeggcuta da bi hipnotizirao Asha da mu postane njegov rob. Dok je Ash duboko hipnotiziran ne može učiniti ništs drugo nego slušati Melvina. Melvin ga natjera da vuče njegova kolica i prisili ga da uhvati Exeggutore za njega. Melvinov Exeggcute evoluira u Exeggutora i nenamjerno hipnotizira sve ostale Exeggutore u namjeri da uspava Tim Raketa svojom tehnikom Hipnoze (Hypnosis). Hrpa Exeggutora pomahnito divlja u dubokoj hipnozi, ali ih Ash dovodi do razuma svojim Charmanderom.
U Pokemon ligi, prvi Ashov protivnik koristi Exeggutora. Ash pobijedi Exeggutora sa svojim Krabbyjem koji se nakon te borbe razvije u Kinglera.
Luettelo Pokémon-lajeista (101–120)
Milan Kundera
Milan Kundera bio je češko-francuski književnik. Poznat je po proznom djelu Smiješne ljubavi, napisanom 1969. Komercijalni uspjeh postigao je knjigom Nepodnošljiva lahkoća postojanja, objavljenom 1984.
Biografija
Rođen je 1929. u češkoj građanskoj porodici. Njegov otac, Ludvík Kundera, svojedobno učenik kompozitora Leoša Janáčeka, bio je češki muzikolog i pijanist te kasnije i rektor Janáčekove muzičke akademije u Brnu od 1948. do 1961. Naučio je svirati klavir od oca i kasnije se upisao na studij muzikologije i kompozicije. Muzikološki utjecaji i reference brojni su u njegovom književnom opusu.
Godine 1945. kao gimnazijalac preveo je pjesmu ruskog pjesnika Vladimira Majakovskog, koja je objavljena u časopisu Gong. Svoje prve pjesme, vjerovatno pod utjecajem svog bratića, književnika Ludvíka Kundere, objavio je u časopisu Mladé archy 1946.
IC 2205
Najbliži NGC/IC objekti
Sljedeći spisak sadrži deset najbližih NGC/IC objekata.
Milan Kundera
Biografija
Kundera je, također, u Pragu studirao književnost i estetiku, ali je nakon dva semestra prešao na prašku filmsku akademiju, gdje je slušao predavanja iz režije i scenaristike. Nakon što je 1952. diplomirao, ondje je počeo predavati svjetsku književnost.
Pripadao je generaciji mladih Čeha koji su stekli malo ili nimalo iskustva s predratnom demokratskom Čehoslovačkom Republikom. Na njihovu ideologiju znatno su utjecala iskustva Drugog svjetskog rata i njemačke okupacije; tako se 1948. Kundera – još mladić – pridružio vladajućoj Čehoslovačkoj komunističkoj partiji. Godine 1950. on i još jedan češki pisac, Jan Trefulka, isključeni su iz nje zbog "antipartijske djelatnosti". Obojica su književno obradila taj incident: Kunderu je on nadahnuo za glavnu temu romana Šala (1967).
Kundera je ponovo primljen u Komunističku partiju 1956. da bi naposljetku po drugi put iz nje bio isključen 1970. Zajedno s drugim češkim umjetnicima i književnicima – poput Václava Havela – i on se angažirao u Praškom proljeću (1968), kratkom razdoblju reformističkog optimizma koje je ugušila sovjetska invazija na Čehoslovačku u augustu iste godine.